Dewi Sri ing masyarakat Indonesia kondhang kanthi sebutan Dewi Pari utawa asring kasebut Dewi Kasuburan. Saben daerah ing Indonesia sebenere nduwe crita kesuburan. Pemalang uga nduwe critane dhewe. Miturut fungsine crita Dewi Sri ngasilake struktur crita kang sesambungan antarane prastawa siji lan prastawa liyane kang kasebut fungsi pelaku. Vladimir Propp ngandharake teori babagan fungsi kanthi cara nganalisis dongeng Rusia. Dheweke nggambarake dongeng Rusia miturut bagian-bagiane kang ana sesambungane antarane bagian kang siji lan kabeh critane. Struktur crita Dewi Sri nduwe prastawa kang padha karo dongeng Rusia kang ditliti dening Propp. Saliyane ngungkapake fungsi pelaku saben panaliten babagan crita rakyat perlu ngungkapake motif crita. Crita rakyat Dewi Sri uga diungkapake unsure saka crita kang unggul utawa kang kasebut motif kang nglakokake utawa kang ndorong crita ing prastawa utawa lakune motif kang ana ing crita rakyat. Panaliten crita rakyat iki mujudake rekadaya kanggo nglestarikake kabudayan Jawa khususe bidang sastra, yaiku crita rakyat supaya ora ilang saka masyarakat. Underaning perkara ing panaliten iki yaiku apa wae fungsi pelaku lan motif ing sajroning crita rakyat versi Pemalang. Pendekatan kang digunakake ing panaliten iki yaiku pendekatan objektif kanthi nganggo methode struktural. Pendekatan iki ngenut marang panemu kang ngandhakakake mawarna teks iku asipat otonom. Cak-cakaning strukturalisme Vladimir Propp ing sajroning analisis marang crita Dewi Sri wiwitane yaiku kanthi nyinauni unsur-unsur kang ana ing sajroning crita kanthi fungsi lan motif ing jero struktur crita tanpa ana kang dianggep ora penting. Sateruse fungsi pelaku kang diandharake dening Propp dienggo ing panaliten iki kanggo mangerteni fungsi-fungsi pelaku lan motif kang ana ing crita. Kanthi kuwi, struktur fungsi pelaku kang kajupuk saka tuturan lisan crita Dewi Sri versi Pemalang yaiku: (1) Paragatama (Dewi Sri) asring kasebut Dewi Pari utawa Dewi Kemakmuran, (2) Tugas kang abot disampirake ing pundhake paragatama, (3) Kacilakaan utawa kekurangane diumumake, paragatama dikongkon utawa diprentah, dheweke disetujoni lunga utawa diprentah, (4) Paragatama diwenehi rupa anyar, (5) ana keluaga kang lunga saka ngumah, (6) ana keluarga kang rumangsa kekurangan lan kepengen nduwe, (7) Kacilakaan utawa kekurangan diumumake, paragatama dikongkon utawa diprentah, dheweke dibenerake lunga utawa diprentah. Paragatama dibenerake lunga ninggalake omah (B³). Upamane karepe tokoh utama dhewe kanggo lunga